11/01/2013 | Administración LocalMunicipal
As Pontes de García Rodríguez
Secretaría
Aprobación definitiva da delegación de determinadas competencias na Deputación Provincial da Coruña

Expediente nº 326/2012-2.05 No expediente de referencia consta unha certificación secretarial, do seguinte teor literal: “JOSÉ MANUEL CABARCOS ANCA, secretario accidental do Concello das Pontes de García Rodríguez (A Coruña), 1. O Pleno do Concello das Pontes de García Rodríguez, na súa sesión que tivo lugar o 08/11/2012, adoptou, co voto favorable da maioría absoluta do número legal de membros da Corporación municipal, o seguinte 1º) Delegar na Deputación Provincial da Coruña as competencias necesarias para a instrución dos expedientes sancionadores por denuncias cursadas polo Concello por infracción das normas sobre tráfico, circulación de vehículos a motor e seguridade viaria, así como a recadación, tanto en período voluntario como en vía executiva, do importe das sancións impostas, con adhesión particular e expresa desta entidade local municipal ás Bases para a prestación de servizos en materia de sancións por infracción das normas sobre tráfico, circulación de vehículos a motor e seguridade viaria e da taxa pola utilización privativa ou aproveitamentos especiais aos concellos que non teñan delegada a xestión tributaria e a recadación dos impostos municipais obrigatorios, publicadas no Boletín Oficial da Provincia da Coruña (BOP) nº 221, do 21 de novembro de 2011. Así mesmo, delegar na Deputación Provincial da Coruña as competencias necesarias para a xestión, inspección e recadación, tanto en período voluntario como en vía executiva, da taxa pola utilización privativa ou aproveitamentos especiais constituídos no solo, subsolo ou voo das vías públicas deste municipio, a prol das empresas explotadoras de servizos de subministracións que resulten de interese xeral, incluíndo o suposto especial da telefonía móbil, con adhesión particular e expresa ás “Bases” anteriormente citadas.2º) Comunicar o acordo de aprobación provisional á Deputación Provincial da Coruña, para a súa constancia e efectos.3º) Publicar este acordo no Boletín Oficial da Provincia da Coruña (BOP) concedendo un prazo de trinta días hábiles, contados a partir do seguinte ao da súa inserción no BOP, para a presentación de alegacións.4º) Elevar este acordo a definitivo no caso de non se presentar alegacións, comunicando tal extremo á Deputación Provincial e publicando un novo anuncio no BOP, dando conta do carácter de definitivo da aprobación”. 2. O transcrito acordo plenario foi publicado no Boletín Oficial da Provincia da Coruña (BOP) nº 221, do 20/11/2012 e mais no taboleiro de anuncios.3. Durante o prazo concedido para o efecto non se presentaron alegacións ao acordo de aprobación provisional, polo que, a teor do prescrito no apartado 4ª do dito acordo, este quedou automaticamente elevado a definitivo. E para que así conste no procedemento, expido a presente certificación, de orde e co visto e prace do alcalde, Valentín González Formoso, nas Pontes de García Rodríguez, o tres de xaneiro de dous mil trece.- V. e pr.- O alcalde.-O secretario accidental”. O que se fai público no BOP consonte o disposto no apartado 4º) do sinalado acordo do Pleno do Concello acadado da expresada sesión do 08/11/2012. As Pontes de García Rodríguez, 3 de xaneiro de 2013 O alcalde, Valentín González Formoso